Във връзка с постъпило уведомление за инвестиционно предложение с вх. № ОВОС-1663/17.09.2020г. за инвестиционно предложение (ИП): „Животновъдна ферма с капацитет 600 броя овце в съществуващи постройки“ в УПИ ХIII-1.18, Стопански двор, землище на с. Болярци, Община Садово, с възложител: „Димитрови“ ООД, и на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

 Инвестиционно предложение касае отглеждане на животни – 600 броя, в съществуващи постройки. ИП е ново. Така заявеното ИП попада в обхвата на т. 1, буква „д“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Съгласно чл. 93, ал. 3 от ЗООС, компетентен орган за произнасяне с решение е Директорът на РИОСВ-Пловдив.

 **ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000437 „Река Черкезица“.

Копие на писмото е изпратено до Община Садово и Кметство с. Болярци

Отговорено от РИОСВ-Пловдив на 30.09.2020г.